open-index/open-wikipedia-markdown huggingface dataset:
மெசிட்டைல் ஆக்சைடு

**மெசிட்டைல் ஆக்சைடு** (*Mesityl oxide*) என்பது C6H10O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CH3C(O)CH=C(CH3)2 என்ற அமைப்பு வாய்பாட்டாலும் இந்த சேர்மத்தை அடையாளப்படுத்தலாம்.  α,β-நிறைவுறா கீட்டோனாக வகைப்படுத்தப்படும் இது ஒரு நிறமற்ற நீர்மமாகும்.  தேன் போன்ற மணம் வீசும் இது எளிதில் ஆவியாகும். 

## தயாரிப்பு
அசிட்டோனின் ஆல்டால் ஒடுக்க வினை மூலம் ஈரசிட்டோன் ஆல்ககால் தயாரிக்கப்பட்டு பின்னர் நீர்நீக்க வினையினால்  மெசிட்டைல் ஆக்சைடு உருவாகிறது.

:

போரோன் மற்றும் ஐசோபோரோன் சேர்மங்களும் இதே நிபந்தனைகளில் உருவாகின்றன. மைக்கேல் கூட்டு வினையின் மூலமாக ஐசோபோரோன் உருவாகும். 

:

ஆல்டால் ஒடுக்க வினை தொடர்ந்து நிகழும்போது போரோன் உருவாகிறது.

:

## பயன்கள்
மெசிட்டைல் ஆக்சைடு ஒரு கரைப்பானாகவும், ஐதரசனேற்ற வினையின் மூலம்  மெத்தில் ஐசோபியூட்டைல்  கீட்டோனை உற்பத்தி செய்யவும் பயன்படுத்தப்படுகிறது.:

:

தொடர்ந்து ஐதரசனேற்றத்திற்கு உட்படுத்தினால் 4-மெத்தில்-2-பெண்டனால் உருவாகிறது. இதை மெத்தில் ஐசோபியூட்டைல் கார்பினால் என்றும் அழைக்கலாம். 

வளைய இருகீட்டோனான டைமெடோன் தயாரிக்கவும் மெசிட்டைல் ஆக்சைடு பயன்படுத்தப்படுகிறது. 

## மேற்கோள்கள்

## வெளி இணைப்புகள்
*IPCS INCHEM Description
*CDC - NIOSH Pocket Guide to Chemical Hazards

பகுப்பு:ஈனோன்கள்
பகுப்பு:கீட்டோன் கரைப்பான்கள்
பீட்டா-ஐசோபோரோன்

**β-ஐசோபோரோன்**  (β-Isophorone)  என்பது C9H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். (CH3)3C6H7O என்ற அமைப்பு வாய்பாட்டாலும் இந்த சேர்மத்தை அடையாளப்படுத்தலாம். β,γ-நிறைவுறாகீட்டோனாக β-ஐசோபோரோன் வகைப்படுத்தப்படுகிறது.  α-ஐசோபோரோன் சேர்மத்தின் மாற்றியனாகவும் இது. கருதப்படுகிறது. 

அசிட்டோன் சேர்மத்திலிருந்து β-ஐசோபோரோனை தயாரிக்க இயலும். α-ஐசோபோரோனைப் போலவே β-ஐசோபோரோனும் நிறம்ற்ற ஒரு நீர்மமாகும்.
 
## இதையும் காண்க
* போரோன்

## மேற்கோள்கள்


பகுப்பு:கீட்டோன்கள்
பகுப்பு:கீட்டோன் கரைப்பான்கள்
பகுப்பு:வளையயெக்சேன்கள்
திருவலஞ்சுழி சேத்திரபாலர் கோயில்

**திருவலஞ்சுழி சேத்திரபாலர் கோயில்** என்பது கும்பகோணம்-தஞ்சாவூர் தொடருந்து பாதையில், சுவாமிமலை நிலையத்திலிருந்து வடக்கே 1-கி. மீ. தொலைவில் உள்ள திருவலஞ்சுழியில், கும்பகோணம்- தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் தென்புறத்தில் உள்ளது. இக்கோயில் சேத்திரபாலருக்கு (பைரவரின் ஒரு வடிவம்) அமைக்கப்பட்டுள்ளது.

## வரலாறு
உத்தம சோழன் ஆட்சிக் காலத்தில் திருவலஞ்சுழி வலஞ்சுழிநாதர் கோயிலில் உள்ளடக்கத் திருமேனியாய் சேத்திரபாலரை  முதலாம் இராசராச சோழனின் பட்டத்தரசியான உலகமகாதேவி எனப்படும் தந்திசத்திவிடங்கி அமைத்தார். இராசராச சோழன் ஆட்சிக் கட்டிலில் ஏறிய அவரது ஆறாம் ஆட்சியாண்டில் உலகமகாதேவியால் இந்த சேத்திரபாலரை தனித் திருமுன் அமைக்கபட்டு கற்றளியாக எடுப்பித்தார் என கல்வெட்டுகள் வழியாக தெரிகிறது. இதுவே சாத்திரபாலருக்கு தமிழ்நாட்டில் எடுக்கபட்ட முதல் தனிக் கோயிலாகும். இராஜராஜ சோழனின் 25 ஆம் ஆட்சியாண்டைச் சேர்ந்த ஒரு கல்வெட்டு இக்கோயிலின் வடபுறச் சுவரில் உள்ளது. அதில்

ஸ்ரீராஜராஜ தேவர் மகாதேவியார் தந்தி சக்தி விடங்கியாரான ஸ்ரீஒலோகமாதேவியார் உய்யக்கொண்டார் வளநாட்டுப் பாம்பூர் நாட்டுத் திருக்குடமூக்கின்பால் திருவலஞ்சுழி நாம் எடுப்பித்த திருக்கற்றளிப் பிள்ளையார் க்ஷேத்ரபால தேவர்கு...

என்ற கல்வெட்டு வசகம் இதை எடுப்பித்தது குறித்து உள்ளது.

## அமைப்பு
இக்கோயிலானது ஒரு தள விமானமும் முகமண்டபமும் கொண்டதாக மேற்குப் பார்வையாக கட்டபட்டுள்ளது. தற்போது முக மண்டபம் இல்லை. திருவலஞ்சுழி வலஞ்சுழிநாதர் கோயிலுக்கு 25, சூலை, 1949 ஆம் ஆண்டு சென்ற ஓவியர் சில்பி அக்கோயிலை பல்வேறு கோணங்களில் வரைந்தார். அப்போது இக்கோயிலையும் வரைந்து பதிவு செய்துள்ளார். அதில் இக் கோயிலானது மரங்கள் முளைத்து சிதிலமடைந்த நிலையில் இருந்துள்ளது.  கோயில்  கோட்டத்தில் துவார பாலகர்கள், பிள்ளையார், ஆலமர்ச்செல்வன், தேவியுடன் எழிலுடன் உள்ள சிவபெருமான், அகத்தியர், கங்காளர், பைரவர், உமையொருபாகர், பிட்சாடனார் போன்ற தெய்வச் சிலைகள் இருந்துள்ளன. கருவறையில் இருந்த சேத்திரபாலர் தலையின் பின்புறம் எரிசுடரோடும், தலையில் பிறை சந்திரனோடும், எட்டு கைகளோடும் உள்ளார். கைகளில் திரிசூலம், வாள், வில், அம்பு, டமாருகம், மணி, கேடயம் ஆகியவற்றை ஏந்தியுள்ளார். முன் இரு கைகள் உடைந்த நிலையில் இருந்துள்ளன. ஆடையின்றி உள்ள இறைவனின் இடையிலும் கைகளிலும் பாம்புகளை அணிகலனாக அணிந்த நிலையில் இருந்துள்ளார்.

பிற்காலத்தில் இங்கிருந்த சோழர் கால வேலைப்பாடுகள் மிக்க மூலவர் உள்ளிட்ட சிலைகள் அகற்றபட்டன. இக்கோயில் மூவர் சிலையானது தஞ்சாவூரில் உள்ள இராசராசன் மணிமண்டபத்தில் உள்ள கலைக்கூடத்தில் வைக்கபட்டுள்ளது. பிற சிலைகள் தஞ்சைக் கலைக்கூடம் உள்ளிட்ட இடங்களுக்குக் கொண்டு செல்லபட்டன. ஓரு தசாப்தம் முன்பு இக்கோயில் புதுப்பிக்கபட்டுள்ளது. அப்போது கருவறையில்  புதியதாக செய்யபட்ட சேத்திரபாலர் சிலை வைக்கப்பட்டது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:சோழர் கட்டிடக்கலை
அம்போலி புதர் தவளை

**அம்போலி புதர் தவளை** எனப் பொதுப் பெயரில் அழைக்கப்படும் *சூடோபிலாட்டசு அம்போலி* (*Pseudophilautus amboli*) மேற்குத் தொடர்ச்சி மலையில் காணப்படும் ஓர் அரிய வகைப் புதர் தவளை சிற்றினம் ஆகும். இது அம்போலியிலும் (மகாராட்டிராவில் உள்ள அம்பா வகை வட்டாரம்), அம்பா மற்றும் கருநாடகா கோட்டை பாறை, லோண்டா, ஜோக் நீர்வீழ்ச்சி-மவிங்குண்டி மற்றும் குத்ரேமுக்-மல்லேசுவரம் ஆகிய இடங்களில் காணப்படுகிறது.

## விளக்கம்
அம்போலி புதர் தவளை ஒரு சிறிய தவளை வகையாகும். இருப்பினும் இதன் உறவினர்களிடையே இது நடுத்தர அளவு முதல் பெரியது வரை உள்ளது. இந்தச் சிற்றினத்தின் நீளம் ஆண் தவளைகளில்   பெண் தவளைகளில்  ஆகும். ஆண் தவளைகள் பெரிய மற்றும் வெளிப்படையான குரல் பையினைக் கொண்டுள்ளது. இதனை ஓசை எழுப்பும் போது காணலாம். உடல் சற்று வலுவாக உள்ளது. விரல் நுனிகளின் வட்டுகள் மிகவும் விரிவடைந்து காணப்படும். செவிப்பறை அடர் பழுப்பு நிறத்தில் உள்ளது. தோள்பட்டை சீரான கரும் பழுப்பு நிறத்தில் உள்ளது. நுண்ணிய கரும் புள்ளிகளுடன் தொண்டை எலுமிச்சை மஞ்சள் நிறத்தில் காணப்படும். 

## வாழ்விடம்
அம்போலியில் இது பசுமையான வனப்பகுதிகளுக்கு அருகில் மிகவும் தொந்தரவு செய்யப்பட்ட பகுதிகளில் காணப்படுகிறது. இருப்பினும் இது முதன்மையாகப் பசுமையான காடுகளில் வாழ்கின்றதா இல்லையா என்பது தெரியவில்லை. இது நேரடி வளர்ச்சியின் மூலம் இனப்பெருக்கம் செய்கிறது .

## அச்சுறுத்தல்கள் மற்றும் பாதுகாப்பு நடவடிக்கைகள்
நகரமயமாக்கல் மற்றும் சுற்றுலா வளர்ச்சி காரணமாக வாழிட இழப்பு மற்றும் வாழிடத் துண்டாக்கம் இந்த இனங்களுக்கு பெரும் அச்சுறுத்தலாக உள்ளது. இது எந்தவொரு பாதுகாக்கப்பட்ட பகுதிகளிலும் காணப்படுவதாகத் தெரியவில்லை. இதனால் வாழிடப் பாதுகாப்பு அவசர முன்னுரிமையில் உள்ளது.

## படங்கள்

படிமம்:Pseudophilautus_amboli_at_bisile.JPG|alt=Typical Amboli bush frog|அம்போலி புதர் தவளை
படிமம்:Amboli_Bush_Frog_with_enlarged_vocal_sac_for_mating_calls.jpg|alt=Amboli bush frog with enlarged vocal sac for mating calls|இனச்சேர்க்கை அழைப்புகளுக்கான விரிவடைந்த குரல் பையுடன்
படிமம்:Amboli_bush_frogs_-_In_amplexus_.jpg|alt=Amplexus|கலவியின் போது


## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
வாழக்குளங்கரயில் காலித்

**வாழக்குளங்கரயில் காலித்** (*Vazhakkulangarayil Khalid*) அல்லது வி. காலித் (சூலை 1,1922-நவம்பர் 15,2017) ஒரு இந்திய நீதிபதி ஆவார். இவர் இந்திய உச்ச நீதிமன்றத்தின் நீதிபதியாகவும், ஜம்மு-காஷ்மீர் மாநிலத்தின் பொறுப்பு ஆளுநராகவும் பணியாற்றியுள்ளார்.

## தொழில்
காலித் கண்ணூர் நகராட்சி உயர்நிலைப் பள்ளி, தலச்சேரி அரசு பிரென்னன் கல்லூரி மற்றும் சென்னை மாநிலக் கல்லூரி ஆகியவற்றில் படித்தார். இவர் சென்னை சட்டக் கல்லூரியில் சட்டத்தில் தேர்ச்சி பெற்றார். சட்டப் படிப்பிற்குப் பிறகு கண்ணூர் முன்சிப் நீதிமன்றத்தில் தனது வழக்கறிஞர் பணியினைத் தொடங்கினார். பின்னர் 1948-இல் சென்னை உயர் நீதிமன்றத்திலும் கேரள உயர் நீதிமன்றத்திலும் வழக்கறிஞர் பணியினைத் தொடர்ந்தார். குற்றவியல், உரிமையியல் மற்றும் அரசியலமைப்பு விடயங்களில் பணியாற்றினார். 7 மார்ச் 1974 அன்று, காலித் கேரள உயர்நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 1983 ஆகத்து 24 அன்று ஜம்மு-காஷ்மீர் உயர்நீதிமன்றத்தின் தலைமை நீதிபதி பதவியாகப் பணியமர்த்தப்பட்டார்..1984இல் ஜம்மு-காஷ்மீரின் தற்காலிக ஆளுநராக 12 நாட்கள் பணியாற்றினார். 1984ஆம் ஆண்டு சூன் 25ஆம் தேதி இந்திய உச்ச நீதிமன்றத்தின் நீதிபதியாக நியமிக்கப்பட்ட காலித், 1987ஆம் ஆண்டு சூன் 30ஆம் தேதி பதவியிலிருந்து ஓய்வு பெற்றார். சா பானோ பேகம் வழக்கில் நீதிபதி காலித் தனது தீர்ப்புக்காக அறியப்பட்டார். 

## மரணம்
காலித் தனது 95 வயதில் நவம்பர் 15,2017 அன்று காலமானார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:கண்ணூர் மாவட்ட மக்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:2017 இறப்புகள்
பகுப்பு:1922 பிறப்புகள்
பகுப்பு:மாநிலக் கல்லூரி மேனாள் மாணவர்கள்
சூடோபிலாட்டசு சைலசு

**பக் மூக்கு புதர் தவளை** என்று அழைக்கப்படும் ***சூடோபிலாட்டசு சைலசு*** என்பது ராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது தெற்கு இலங்கையில் மட்டுமே காணப்படும் அகணிய உயிரி. ஓட்டன் சமவெளி தேசிய வனத்தில் (அகராபட்டானா மற்றும் ஹபுடலேவுக்கு அருகில்) காணப்படுவதாக அறியப்படுகிறது.

இதன் இயற்கையான வாழிடங்கள் மூடிய விதானம் கொண்ட காடுகளாகும். ஆனால் இது திறந்த, மானுடவியல் வாழ்விடங்களிலும் காணப்படுகிறது. தேயிலைத் தோட்டங்களின் ஆக்கிரமிப்பு, விறகு சேகரிப்பு, மனிதக் குடியேற்றங்களை விரிவுபடுத்துதல், வேளாண்-வேதியியல் மாசுபாடு ஆகியவற்றால் அச்சுறுத்தப்படும் ஒரு சிற்றினமாகும், பக் மூக்கு புதர் தவளை.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இலங்கை உயிரினங்கள்
பகுப்பு:தவளைகள்
பகுப்பு:அகணிய உயிரிகள்
லெப்டோமண்டிசு

**மெல்லிய மரத் தவளைகள்** என்று அழைக்கப்படும் ***லெப்டோமண்டிசு*** (*Leptomantis*) தெற்கு தீபகற்ப தாய்லாந்திலிருந்து பிலிப்பீன்சு வரை காணப்படும் தவளைகளின் ஒரு பேரினமாகும். *லெப்டோமண்டிசு* பேரினத்தில் உள்ள சிற்றினங்கள் முன்பு *ராக்கோபோரசு* பேரினத்தின் ஒரு பகுதியாக கருதப்பட்டன.

## சிற்றினங்கள்
பின்வரும் சிற்றினங்கள் *லெப்டோமண்டிசு* பேரினத்தில் அங்கீகரிக்கப்பட்டுள்ளன.

* *லெப்டோமண்டிசு அங்குலிரோசுட்ரிசு* (அஹ்ல், 1927) 
* *லெப்டோமண்டிசு பெலலோங்கென்சிசு* (டெஹ்லிங் அண்ட் கிராஃப், 2008) 
* *லெப்டோமண்டிசு பிமாக்குலடசு* பீட்டர்சு, 1867
* *லெப்டோமண்டிசு சயனோபங்டாட்டசு* (மன்தே மற்றும் சுடீஃபோ, 1998) 
* *லெப்டோமண்டிசு பாசியடசு* (பௌலெங்கர், 1895) 
* *லெப்டோமண்டிசு கேடினென்சிசு* (தாசு அண்ட் ஹாசு, 2005) 
* *லெப்டோமண்டிசு கவுனி*  (இங்கர், 1966)  
* *லெப்டோமண்டிசு காரிசோனி*  (இங்கர் அண்ட் ஹைலே, 1959)  
* *லெப்டோமண்டிசு மால்க்முசி*  (டெஹ்லிங், 2015)  
* *லெப்டோமண்டிசு பெனானோரம்*  (டெஹ்லிங், 2008)  
* *லெப்டோமண்டிசு சூடாக்குட்டிரோசுட்ரிசு*  (டெஹ்லிங், 2011)  
* *லெப்டோமண்டிசு ராபின்சோனி* பௌலெங்கர், 1903) 
* *லெப்டோமண்டிசு ரூபைப்சு*  (இங்கர், 1966)  

## மேற்கோள்கள்

பகுப்பு:தவளைகள்
45 ஆவது சதுரங்க ஒலிம்பியாடு

**45-ஆவது சதுரங்க ஒலிம்பியாது** (*45th Chess Olympiad*, ) என்பது பன்னாட்டு சதுரங்கக் கூட்டமைப்பால் (பிடே) அங்கேரியின் புடாபெசுட் நகரில் 2024 செப்டம்பர் 10 முதல் 23 வரை ஏற்பாடு செய்யப்பட்ட ஒரு பன்னாட்டு சதுரங்கக் குழுப் போட்டியாகும். 1926 இல் 2-ஆவது அதிகாரப்பூர்வமற்ற சதுரங்க ஒலிம்பியாது போட்டிகளை நடத்திய அங்கேரி அதற்குப் பிறகு முதல் தடவையாக ஒலிம்பியாது போட்டிகளை 2024 இல் நடத்தியது.

மொத்தம் 1,884 போட்டியாளர்கள் இதில் பங்குபற்றினர்: இவர்களில் 975 பேர் திறந்த சுற்றிலும், 909 பேர் பெண்கள் சுற்றிலும் விளையாடினர். 195 நாடுகளில் இருந்து 197 பதிவு செய்யப்பட்ட குழுக்கள் திறந்த சுற்றில் பங்குபற்றின, பெண்கள் சுற்றில் 181 நாடுகளில் இருந்து 183 குழுக்கள் பங்குபற்றின. இரு பிரிவுகளும் குழுப் பங்கேற்பு சாதனைகளை நிகழ்த்தின. பெண்கள் நிகழ்வில் பல தேசிய அணிகள் முதற்தடவையாகப் பங்கேற்றன. ஒரு வயதுக்குட்பட்ட குழந்தைகளுடன் பல வீரர்கள் விளையாட முடிவு செய்தனர், இது பிடே மகளிர் ஆணையத்தால் நடத்தப்படும் "தேசியப் பெண் குழு முன்முயற்சி", "செஸ்மொம்" (*ChessMom*) நிகழ்ச்சிகளின் விளைவாகும். பாலின சமத்துவத்தை உறுதி செய்தல், குழந்தைப் பராமரிப்பு வழங்குவதை ஆதரித்தல் ஆகியன இவற்றில் சில. கூடுதலாக, இரண்டு பிரிவுகளிலும் ஏதிலி அணிகள் பங்கேற்ற முதல் சதுரங்க ஒலிம்பியாது இதுவாகும். பிடேயின் அகதிகளுக்கான முன்முயற்சியின் மூலம் "பாதுகாப்பிற்கான சதுரங்கம்" முயற்சிகள் இதற்குக் காரணம். நிகழ்வின் தலைமை நடுவராக சிலோவாக்கியாவின் பன்னாட்டு நடுவர் இவான் சிரோவி இருந்தார்.

2022 பெண்கள் போட்டியில் ஒரு வெண்கலப் பதக்கத்தை வென்ற பிறகு, சதுரங்க ஒலிம்பியாதில் நாட்டின் முதல் ஒட்டுமொத்த வெற்றிகளான திறந்த, மற்றும் பெண்கள் ஆகிய இரண்டிலும் இந்தியா தங்கப் பதக்கத்தை வென்றது. 2018 க்குப் பிறகு ஒரே நாடு இரண்டு பிரிவுகளிலும் தங்கம் வென்றது இதுவே முதல் முறையாகும். மேலும் முன்னாள் சோவியத் ஒன்றியம், சீனா ஆகியவற்றிற்குப் பிறகு இந்தியா அவ்வாறு செய்த மூன்றாவது நாடு ஆனது. இந்தியாவின் குகேசு தொம்மராஜு 3056 என்ற செயல்திறன் மதிப்பீட்டில் (10 புள்ளிகளில் 9 புள்ளிகளைப் பெற்றார்) திறந்த நிகழ்வில் ஒரு தனிப்பட்ட வீரருக்கான அதிகபட்ச செயல்திறனைக் கொண்டிருந்தார். இசுரேலிய வீராங்கனையான தானா கொச்சாவி பெண்கள் நிகழ்வில் 2676 என்ற செயல்திறன் மதிப்பீட்டில் மிக உயர்ந்த தனிப்பட்ட செயல்திறனைக் கொண்டிருந்தார் (இவர் சாத்தியமான 8 புள்ளிகளில் 8 புள்ளிகளைப் பெற்றார்).

95வது பிடே மாநாடும் இந்த ஒலிம்பியாது போட்டியின் போது நடந்தது, அதில் பிடே-யின் பொதுச் சபை உருசிய, பெலாருசிய வீரர்கள் மீதான தடையை உறுதிசெய்தது.

## பங்கேற்ற அணிகள்

## திறந்த சுற்று முடிவுகள்

## பெண்கள் பிரிவு முடிவுகள்

## மேற்கோள்கள்

## வெளி இணைப்புகள்

* 
* Open event and women's event results

பகுப்பு:சதுரங்கப் போட்டிகள்
பகுப்பு:2024 இல் விளையாட்டுகள்
பகுப்பு:அங்கேரி
சதீஷ் ஜார்கிஹோலி

**சதீஷ் ஜார்கிஹோலி** (*Satish Jarkiholi*)  (பிறப்பு: 1 சூன் 1962), கர்நாடக முதலமைச்சர் சித்தராமையா தலைமையிலான கர்நாடக அரசின்  பொதுப்பணிப் பணித்துறை அமைச்சரும், இந்திய தேசிய காங்கிரசு கட்சியின் அரசியல்வாதியும் ஆவார்.இவர் 2024 கர்நாடக சட்டமன்றத் தேர்தலில்  பெல்காம் மாவட்டத்திலுள்ள  யமகணமரடி சட்டமன்றத் தொகுதியிலிருந்து பழங்குடியின தனித் தொகுதி) யிலிருந்து கர்நாடக சட்டமன்ற உறுப்பினராக தேர்ந்தெடுக்கப்பட்டவர்.

முன்னர் இவர் மதச்சார்பற்ற ஜனதா தளம் கட்சியில்  இருந்த போது. முதலமைச்சர் எச். டி. குமாரசாமி அமைச்சரவையில் வனம் & சுற்றுச்சூழல் துறையின் துணை அமைச்சராக பணியாற்றியவர்.. சித்தராமையா முதலாவது அமைச்சரவையில் இவர் சிறு தொழில்கள் மற்றும் ஆயத்தீர்வை அமைச்சராக இருந்தவர். இவர் பட்டியல் பழங்குடி சமூகத்தைச் சேர்ந்தவர்.
## மேற்கோள்கள்

பகுப்பு:1965 பிறப்புகள்
பகுப்பு:கர்நாடக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பெளகாவி மாவட்ட மக்கள்
பகுப்பு:கர்நாடக சட்டமன்ற உறுப்பினர்கள்
பகுப்பு:பட்டியல் பழங்குடி நபர்கள்
மலேசிய சுற்றுலா காவல் துறை

**மலேசிய சுற்றுலா காவல் துறை** (மலாய்: *Polis Pelancong Malaysia*; ஆங்கிலம்: *Malaysian Tourist Police*; சீனம்: 马来西亚旅游警察) என்பது அரச மலேசிய காவல் துறையின் சிறப்புப் பிரிவு ஆகும் அமைப்பாகும். இதன் தலைமையகம் கோலாலம்பூர் மாநகரில் புக்கிட் அமான் வளாகத்தில் உள்ளது.

உள்ளூர்ச் சட்டதிட்டங்கள்; உள்ளூர்ச் சமூகத்தின் பழக்க வழக்கங்கள், உள்ளூர்ப் பண்பாடு; மற்றும் உள்ளூர் இடங்கள் பற்றிய தகவல்களை சுற்றுலாப் பயணிகளுக்கும், பார்வையாளர்களுக்கும் வழங்குவது இந்தத் துறையின் முதன்மை நோக்கமாகும்.

## பொது

மலேசிய சுற்றுலா காவல் துறையின் சீருடைகள் அடர் நீல நிறத்திலும்; தொப்பியின் உச்சி வெள்ளை நிறத்திலும் இருக்கும். இடது சட்டைப்பையின் முத்திரைப் பட்டையில் **i** *(information)* எனும் எழுத்து பதிக்கப்பட்டு இருக்கும். இது "தகவல்" என்பதற்கான பன்னாட்டுக் குறியீட்டைக் குறிப்பதாகும்.

## வரலாறு

மலேசிய சுற்றுலா காவல் துறை 1985-ஆம் ஆண்டில் அரச மலேசிய காவல் துறையினால் நிறுவப்பட்டது. காவல்துறைக் கண்காணிப்பாளர் ஒருவர் அந்தத் துறைக்குத் தலைமை தாங்கினார். 

சுற்றுலாப் பயணிகள் வரும் பகுதிகளில், குற்றச் சம்பவங்களைத் தடுக்க சுற்றுலா காவல் துறையினர் பெரிதும் உதவினர்.

## அமைப்பு

கோலாலம்பூரில், தினசரி காவல் பணியை மேற்கொள்வதற்கும்; சுற்றுலாப் பயணிகள் மற்றும் உள்ளூர் சமூகத்தினரிடையே குற்றச் சம்பவங்களைத் தடுப்பதற்கும்; நான்கு குழுக்கள் நிறுவப்பட்டுள்ளன. அந்த நான்கு காவல் பணிக் குழுக்கள்:

* நடைக் காவல் குழு - *(Walking Patrol)*
* விசையுந்து காவல் குழு - *(Motorcycle Patrol)*
* மிதிவண்டி காவல் குழு - *(Bicycle Patrol)*
* சுற்றுப்பணி காவல் குழு - *(Patrol Car Crew)*

## மேலும் காண்க
* காவல்துறை
* புக்கிட் அமான்
* அரச மலேசிய காவல் துறை
* மலேசிய கடல்சார் காவல்துறை

## மேற்கோள்கள்

## வெளி இணைப்புகள்
* 
* Royal Malaysian Police official website 
* Welcome Malaysia-Tourist Police information

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:காவல்துறை
பகுப்பு:அரச மலேசிய காவல்துறைப் பிரிவுகள்
இந்திய உயர்கல்வி நிறுவனம்

**இந்திய உயர்கல்வி நிறுவனம்** (*Indian Institute of Advanced Study*  (சுருக்கமாக:**IIAS**), இந்தியாவின் இமாச்சலப் பிரதேசம் மாநிலத் தலைநகரான சிம்லா நகரத்தில் உள்ள குடியரசுத் தலைவர் இல்ல வளாகத்தில் அமைந்துள்ளது ஆய்வுப் படிப்புகளுக்கான இந்நிறுவனம் 20 அக்டோபர் 1965 முதல் செயல்படுகிறது. 
இது இந்திய அரசின் கல்வி அமைச்சகத்தின் கீழ்  இயங்குகிறது.
## வரலாறு மற்றும் நிறுவுதல்
இந்நிறுவனம் 6 அக்டோபர் 1964 அன்று பதிவு செய்யப்பட்டது.  இந்தியக் குடியரசுத் தலைவர் சர்வபள்ளி இராதாகிருஷ்ணன் இந்நிறுவனத்தை முறைப்படி 20 அக்டோபர் 1965 அன்று திறந்து வைத்தார். இதன் முதல் இயக்குநர் நிகரஞ்சன் ராய் ஆவார்.
## ஆய்வுப் பிரிவுகள்
* மனிதநேயப் படிப்புகள்
** கலைகள் மற்றும் அழகியல் 
** இலக்கியங்களின் ஒப்பீட்டு ஆய்வு 
** சமயம் மற்றும் தத்துவம் 
* சமூக அறிவியல்கள்
** மேம்பாட்டு ஆய்வு
** அரசியல் நிறுவனங்களின் ஒப்பீட்டு ஆய்வு 
**வரலாற்றுக் கண்ணோட்டத்தில் சமூக-பொருளாதார மற்றும் சமூக-கலாச்சார உருவாக்கம் .
* இயற்கை மற்றும் வாழ்க்கை அறிவியல்
** அறிவியல் மற்றும் தொழில்நுட்பத்தின் அரசு கொள்கைகள்  வகுத்தல் 
** அறிவியல், தொழில்நுட்பம் மற்றும் மேம்பாடு 
** முறைகள் மற்றும் நுட்பங்கள்.

## உதவித் தொகை
இந்நிறுவனத்தில் ஆய்வு மேற்கொள்ளும் மாணவர்களுக்கு குறைந்த பட்சம் ஆறு மாதங்கள் வரையும்; அதிகபட்சம் இரண்டு ஆண்டுகளுக்கு உதவித் தொகை வழங்கப்படுகிறது.
## படக்காட்சிகள்
இந்திய உயர் கல்வி நிறுவனத்தின் கட்டிடங்கள்

File:Indian_Institute_of_Advanced_Study.JPG
File:Indian_Institute_of_Advanced_Study%2Cshimla.JPG
File:Indian_Institute_of_Advanced_Study_at_shimla.JPG
File:Indian_Institute_of_Advanced_Study%2CIIAS.JPG
File:Indian_Institute_of_Advanced_Study%2Crashtrapati_nivas.JPG
File:Indian_Institute_of_Advanced_Study%2C_Rashtrapati_Nivas.JPG
File:Indian_Institute_of_Advanced_Study%2C_Rashtrapati_Nivas_Shimla.JPG
File:Flora at Indian Institute of Advanced Study, Shimla(2).jpg


## மேற்கோள்கள்

## வெளி இணைப்புகள்

*  இந்திய உயர்கல்வி நிறுவனத்தின் இணைய தளம் 

பகுப்பு:இந்தியாவில் கல்வி
பகுப்பு:சிம்லா
பகுப்பு:இந்தியாவில் உயர்கல்வி
சித்தோர்கார் மக்களவைத் தொகுதி

**சித்தோர்கார் மக்களவைத் தொகுதி** (*Chittorgarh Lok Sabha constituency*) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, சித்தோர்கார் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* சித்தோர்கார் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:இராசத்தான் மக்களவைத் தொகுதிகள்
பகுப்பு:சித்தோர்கார் மாவட்டம்
தகுபதி புரந்தேசுவரி

**தகுபதி புரந்தேசுவரி** (Daggubati Purandeswari) (பிறப்பு 22 ஏப்ரல் 1959) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஆந்திர பிரதேசத்தின் பாரதிய ஜனதா கட்சியின் தலைவர் ஆவார். இவர் ராஜமுந்திரி மக்களவைத் தொகுதியின் நாடாளுமன்ற உறுப்பினராவார்.

## ஆரம்ப வாழ்க்கை
இவர் 22 ஏப்ரல் 1959 இல்  என் . டி . ராமராவ் பசவதாரகம் தம்பதிகளுக்கு பிறந்தார். இவரின் கணவர் தகுபதி வெங்கடேசுவர ராவ் ஆவார் சந்திரபாபு நாயுடுவின் மனைவி சாரா புவனேசுவரி இவரது சகோதரி ஆவார்.

## அரசியல் வாழ்க்கை
புரந்தேசுவரி 2003 இல் பாரதிய ஜனதா கட்சியின் ஆந்திர மாநிலத் தலைவரானார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
மலேசிய உள்துறை அமைச்சர்

**மலேசிய உள்துறை அமைச்சர்** (ஆங்கிலம்: *Minister of Home Affairs of Malaysia*; மலாய்: *Menteri Dalam Negeri  Malaysia*) என்பவர் மலேசிய அரசாங்கத்தின் உள்துறை அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய உள்துறை அமைச்சர் நிர்வகிக்கும் மலேசிய உள்துறை அமைச்சு என்பது மலேசியாவின் உள்துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.

சட்ட அமலாக்கம் (*Law Enforcement*), பொது பாதுகாப்பு (*Public Security*), பொது ஒழுங்கு முறை (*Public Order*), மக்கள் தொகை பதிவு ஆவணங்கள் (*Population Registry*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.

## அமைப்பு

* **உள்துறை அமைச்சர்**
** **துணை அமைச்சர்**
** **இரண்டாவது துணை அமைச்சர்**
*** **பொதுச் செயலாளர்**
**** பொதுச் செயலாளரின் அதிகாரத்தின் கீழ்
***** சட்ட ஆலோசகர் அலுவலகம்
***** உள் தணிக்கை பிரிவு
***** உத்திசார் திட்டமிடல் பிரிவு
***** நிறுமத் தொடர்புப் பிரிவு
***** ஒழுங்கமைவுப் பிரிவு
**** **துணைப் பொதுச் செயலாளர்** (**கொள்கை மற்றும் அமலாக்கம்**)
***** குடிவரவு விவகாரப் பிரிவு
***** தேசியப் பதிவு மற்றும் சங்கங்கள் பிரிவு
***** வெளிநாட்டுப் பணியாளர் மேலாண்மைப் பிரிவு
***** மலேசியாவின் பொதுப் பாதுகாப்பு நிறுவனம்
***** தேசிய உத்திசார் அலுவலகம்
***** ஆட்கடத்தல் எதிர்ப்பு பிரிவு 
***** புலம்பெயர்ந்தோர் கடத்தல் எதிர்ப்புப் பிரிவு 
***** பன்னாட்டு உறவுகள் பிரிவு
**** **துணைப் பொதுச் செயலாளர்** (**பாதுகாப்பு**)
***** திரைப்படத் தணிக்கை மற்றும் அமலாக்கப் பிரிவு
***** அச்சு வெளியீடு கட்டுப்பாட்டு பிரிவு
***** பாதுகாப்பு மற்றும் பொது ஒழுங்கு பிரிவு
***** சிறைகள் பிரிவு
***** போதைப்பொருள் எதிர்ப்புப்  பிரிவு 
***** பொது பாதுகாப்புப் பிரிவு
***** தேசிய முக்கிய முடிவுகள் பகுதி பிரிவு
***** காவல்துறை மற்றும் எல்லைப் பாதுகாப்பு பிரிவு
***** சிறைவிடுப்பு மன்றச் செயலகம்
***** குற்றவியல் தடுப்பு வாரியச் செயலகம்
***** பயங்கரவாதத் தடுப்பு வாரியச் செயலகம்
**** **துணைப் பொதுச் செயலாளர்** (**மேலாண்மை**)
***** **மூத்த துணைச் செயலாளர்** (**மேலாண்மை**)
****** மனித வள மேலாண்மை பிரிவு
****** தகவல் மேலாண்மை பிரிவு
****** மேலாண்மை சேவைகள் மற்றும் சொத்துப் பிரிவு
****** நாடாளுமன்றம் மற்றும் அமைச்சரவைப் பிரிவு
****** காவல்துறை ஆணையச் செயலகம்
***** **மூத்த துணைச் செயலாளர்** (**மேம்பாடு மற்றும் கொள்முதல்**)
****** நிதிப் பிரிவு
****** கணக்குப் பிரிவு
****** கொள்முதல் பிரிவு
****** மேம்பாட்டுப் பிரிவு

## அமைச்சர்களின் பட்டியல்
### உள்துறை அமைச்சர்கள்
மலேசிய உள்துறை அமைச்சர்களாகப் பின்வரும் நபர்கள் பணியாற்றி உள்ளனர். 
**அரசியல் கட்சிகள்:** 

## மேலும் காண்க
* மலேசிய உள்துறை அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
சிறந்த கலை இயக்குநருக்கான தமிழக அரசின் திரைப்பட விருது

**சிறந்த கலை இயக்குநருக்கான தமிழ்நாடு அரசு திரைப்பட விருது** (*Tamil Nadu State Film Award for Best Art Director*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்..

## பட்டியல்

## மேலும் காண்க

* தமிழகத் திரைப்படத்துறை
* இந்தியத் திரைப்படத்துறை

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
மலேசிய உள்ளூராட்சி மேம்பாட்டு அமைச்சர்

**மலேசிய உள்ளூராட்சி மேம்பாட்டு அமைச்சர்** (ஆங்கிலம்: *Minister of Housing and Local Government of Malaysia*; மலாய்: *Menteri Pembangunan dan Kerajaan Tempatan  Malaysia*) என்பவர் மலேசிய அரசாங்கத்தின் உள்ளூராட்சி மேம்பாட்டு அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய உள்ளூராட்சி மேம்பாட்டு அமைச்சர் நிர்வகிக்கும் மலேசிய உள்ளூராட்சி மேம்பாட்டு அமைச்சு என்பது மலேசியாவின் உள்ளூராட்சி மேம்பாட்டுத் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.

நகர்ப்புற நல்வாழ்வு (*Urban Well-being*); வீட்டுவசதி (*Housing*); உள்ளூர் அரசாங்கம் (*Local Government*); தீயணைப்பு மீட்பு (*Fire and Rescue*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.

## அமைப்பு

* **உள்ளூராட்சி மேம்பாட்டு அமைச்சர்**
** **உள்ளூராட்சி மேம்பாட்டு துணை அமைச்சர்**
*** **பொது செயலாளர்**
**** பொதுச் செயலாளரின் அதிகாரத்தின் கீழ்
***** சட்டப் பிரிவு (*Legal Advisor Office*)
***** நிறுமத் தொடர்பு பிரிவு (*Corporate Communication Unit*)
***** உள் தணிக்கை பிரிவு (*Internal Audit Division*)
***** சிறப்புச் செயல்நிறைவு காட்டி பிரிவு (*Key Performance Indicator Unit*)
***** ஒழுங்கமைவு பிரிவு (*Integrity Unit*)
**** **துணைப் பொதுச் செயலாளர்** (**கொள்கை மற்றும் மேம்பாடு**)
***** திட்ட மேம்பாடு மற்றும் செயல்படுத்தல் பிரிவு (*Project Development and Implementation Division*)
***** கொள்கை மற்றும் ஆய்வாளர் பிரிவு (*Policy and Inspectorate Division*)
***** கொள்கை மற்றும் பன்னாட்டு உறவுகள் பிரிவு (*Policy and International Relations Division*)
**** **துணைப் பொதுச் செயலாளர்** (**நகர்ப்புற நல்வாழ்வு**) (**Urban Wellbeing**)
***** நகர்ப்புற நல்வாழ்வு பிரிவு (*Urban Wellbeing Division*)
***** நகரமயமாக்கல் சேவை பிரிவு (*Urbanization Service Division*)
***** பணம் கொடுப்பவர்கள் மற்றும் அடகு வைப்பவர்கள் பிரிவு (*Moneylenders and Pawnbrokers Division*)
**** **துணைப் பொதுச் செயலாளர்** (**மேலாண்மை**) (**Management**)
***** நிதி மற்றும் கொள்முதல் பிரிவு (*Finance and Procurement Division*)
***** தகவல் தொழில்நுட்ப பிரிவு (*Information Technology Division*)
***** மேலாண்மை சேவைகள் பிரிவு (*Management Services Division*)
***** மனிதவளப் பிரிவு (*Human Resources Division*)
***** கணக்கு பிரிவு (*Account Division*)

## அமைச்சர்களின் பட்டியல்
### உள்துறை அமைச்சர்கள்

மலேசிய உள்ளூராட்சி மேம்பாட்டு அமைச்சர்களாகப் பின்வரும் நபர்கள் பணியாற்றி உள்ளனர்.

## மேலும் காண்க
* மலேசிய உள்ளூராட்சி மேம்பாட்டு அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
புரோமோயிருபுளோரோமீத்தேன்

**புரோமோயிருபுளோரோமீத்தேன்** (*Bromodifluoromethane*) என்பது CHBrF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆலோன் என்ற பெயராலும் அழைக்கப்படும் இச்சேர்மம் வாயு நிலையில் உள்ளது. டிரை ஆலோமெத்தேன் அல்லது ஐதரோபுரோமோபுளோரோகார்பன் என்று வகைப்படுத்தப்படுகிறது. 

## தயாரிப்பு
இருபுரோமோயிருபுளோரோமீத்தேன் சேர்மத்துடன் ஐதரசனைச் சேர்த்து 400-600 பாகை செல்சியசு வெப்பநிலையில் வினைபுரியச் செய்தால் புரோமோயிருபுளோரோமீத்தேன் உருவாகிறது.

மாறுநிலைப்புள்ளி  தரவு: *T*c = 138.83&nbsp;°செல்சியசு (411.98கெல்வின்); pc = 5.2மெகாபாசுக்கல் (51.32பார்); *V*c = 0.275டெசிமீட்டர்3·மோல்−1.

## பயன்பாடுகள்
புரோமோயிருபுளோரோமீத்தேன் ஒரு குளிரூட்டியாகவும் தீயை அணைக்கும் கருவிகளிலும் பயன்படுத்தப்பட்டது. இது ஓசோன் சிதைவு சாத்தியமுள்ள ODP = 0.74 மதிப்பு கொண்ட ஒரு வகை ஓசோனை குறைக்கும் பொருளாகும். எனவே 1996 ஆம் ஆண்டு எடுக்கப்பட்ட மாண்ட்ரீல் நெறிமுறை இச்சேர்மத்தை  தடை செய்தது.

## மேற்கோள்கள்


## வெளி இணைப்புகள்
*
*
*

பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:கரிம ஆலைடுகள்
பகுப்பு:ஆலோமீத்தேன்கள்
பகுப்பு:குளிர்பதனூட்டிகள்
புரோமோபெண்டமீன்கோபால்ட்டு(III) புரோமைடு

**புரோமோபெண்டமீன்கோபால்ட்டு(III) புரோமைடு**  (*Bromopentaamminecobalt(III) bromide*) என்பது [Co(NH3)5Br]2+ என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒருங்கிணைவுச் சேர்மமான கோபால்ட்டின் இருபுரோமைடு உப்பாக இது வகைப்படுத்தப்படுகிறது. ஊதா நிறத்துடன் நீரில் கரையக்கூடிய திடப்பொருளாக இச்சேர்மம் உள்ளது. ஒத்த குளோரோபெண்டமீன்கோபால்ட்டு(III) குளோரைடு நன்கு அறியப்பட்ட ஒரு வேதிப்பொருளாகும். 

## தயாரிப்பு
நீரிய அம்மோனியாவில் கோபால்ட்டு(II) உப்புகளின் கரைசலை ஆக்சிசனேற்றம் செய்து புரோமோபெண்டமீன்கோபால்ட்டு(III) புரோமைடு தயாரிக்கப்படுகிறது.

:2 CoBr2  +  8 NH3  +  2 NH4Br  +  H2O2   →    2 [Co(NH3)5Br]Br2  +  2 H2O

இத்தகைய அணைவுச் சேர்மங்களுக்கான கட்டமைப்பு அல்லது வாய்பாடு கூட புரிந்து கொள்ளப்படுவதற்கு முன்பே, 1870 ஆம் ஆண்டுகளில் இது முதன்முதலில் கண்டுபிடிக்கப்பட்டது. இந்த ஆரம்பகால வேலை, புரோமைடு குழுக்களில் மூன்றில் இரண்டு பங்கு மட்டுமே நைட்ரேட்டு மற்றும் டைதயோனேட்டு போன்ற பிற அயனிகளுடன் பரிமாற்றம் செய்யக்கூடியதாக இருப்பதைக் காட்டுகிறது.

அணைவுச் சேர்மம் நீர்சேர்க்கைக்கு உட்படுகிறது, அதாவது புரோமைடு தண்ணீரால் இடம்பெயர்கிறது::[Co(NH3)5Br]Br2  +  H2O  →    [Co(NH3)5(H2O)]Br3

இச்செயல்முறை பிளாட்டினத்தால் வினையூக்கம் செய்யப்படுகிறது.

## மேற்கோள்கள்


## மேலும் வாசிக்க
*Loehlin, James H. "The Study of a Cobalt Complex-A Laboratory Project." Journal of Chemical Education.  
*

பகுப்பு:புரோமைடுகள்
பகுப்பு:கோபால்ட் சேர்மங்கள்
பகுப்பு:புரோமோ அணைவுச் சேர்மங்கள்
இராகுல் கசுவான்

**இராகுல் கசுவான்** *(Rahul Kaswan*; பிறப்பு 20 சனவரி 1977) என்பவர் இராசத்தானின் சுருவைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2014 முதல் சுரு மக்களவைத் தொகுதியின் மக்களவை உறுப்பினராக இருந்து வருகின்றார். இவர் இந்திய தேசிய காங்கிரசின் உறுப்பினர் ஆவார்.

## தனிப்பட்ட வாழ்க்கை
கசுவான் நான்கு முறை நாடாளுமன்ற உறுப்பினராகப் பதவி வகித்த இராம் சிங் கசுவானின் மகனும், முன்னாள் நாடாளுமன்ற உறுப்பினர் தீப் சந்த் கசுவானுடைய பேரனும் ஆவார். இவரின் தாயார் கமலா கசுவானும் இப்பகுதியில் சட்டமன்ற உறுப்பினராக இருந்துள்ளார். இவருடைய மூதாதையர்கள் அரியானா பிவானி மாவட்டத்தின் மதானி கிராமத்திலிருந்து இராசத்தானின் சுரு மாவட்டத்தின் கல்ரி கிராமத்திற்குக் குடிபெயர்ந்தனர்.

## அரசியல்
கசுவான் 2014 மக்களவைத் தேர்தலில் பெரிய அளவில் வெற்றியைப் பெற்று முதல் முறையாக இராசத்தானிலிருந்து இளைய மக்களவை உறுப்பினர் ஆனார். இவர் 294,739 வாக்குகள் வித்தியாசத்தில் வெற்றி பெற்றார். இது சுரு தொகுதியில் மிக அதிக வாக்கு வித்தியாசமாகும். இதன் மூலம் இராசத்தானில் உள்ள 25 இடங்களில் 6வது அதிக வித்தியாசத்தில் வெற்றி பெற்றவர் என்ற பெருமையினைப் பெற்றார். சுரு மக்களவைத் தொகுதியில் காங்கிரசின் முதல் முறையாக பிரதாப் புனியாவை எதிர்த்து இவர் போட்டியிட்டார். சுருவிலிருந்து மக்களவையின் உறுப்பினராக நான்கு முறை பதவி வகித்த தனது தந்தையினைத் தொடர்ந்து மக்களவை உறுப்பினர் ஆனார்.

2019ஆம் ஆண்டு மீண்டும் இதே தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 2024 இந்திய பொதுத் தேர்தலுக்கு முன்பு இவர் மார்ச் 11 அன்று இந்திய தேசிய காங்கிரசில் சேர்ந்தார். அரசியல் காரணங்களைச் சுட்டிக்காட்டி பாரதிய ஜனதா கட்சியிலிருந்து விலகினார். இராசத்தானின் சுரு மக்களவைத் தொகுதியில் இரண்டு வாய்ப்பு அளித்த பிரதமர் நரேந்திர மோடி கட்சித் தலைவர்களுக்கு இவர் நன்றி தெரிவித்தார். இத்தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:1977 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
டிசைன் வில்லேஜ்

**டிசைன் வில்லேஜ்** (மலாய்; ஆங்கிலம்: *Design Village*) என்பது மலேசியாவின் பினாங்கில் உள்ள பத்து காவான் புறநகர்ப் பகுதியில் அமைந்துள்ள ஒரு பேரங்காடி ஆகும்    

2016-இல் திறக்கப்பட்ட இந்தப் பேரங்காடி, 37,161 சதுர மீட்டர் (400,000 சதுர அடி) பரப்பளவைக் கொண்டது. மலேசியாவின் மிகப்பெரிய விற்பனை நிலையம் என அறியப்படுகிறது. அத்துடன் இந்தப் பேரங்காடி 24 ஏக்கர் வெப்பமண்டல அமைப்பைக் கொண்ட பூங்காவில் தோட்டத்தில் கட்டப்பட்டதாக கூறப்படுகிறது.

## பொது

குத்தகைதாரர்களில் கேப் (Gap), டிம்பர்லேண்ட் (Timberland), பியர் கார்டின் *(Pierre Cardin),* படினி *(Padini),* அடிடாஸ் (*Adidas)*, பாடி குளோவ் *(Body Glove)*, லெவிஸ் *(Levi's),* கெஸ் *(Guess),* சாம்சோனைட் *(Samsonite),* எஸ்பிரிட் *(Esprit)* மற்றும் காட்டன் ஆன் *(Cotton On)* ஆகியவை அடங்கும். 

பேரங்காடிக்குள் காபி பீன் *(Coffee Bean),* ஸ்டார்பக்ஸ் *(Starbucks),* பாஸ்கின்-ராபின்ஸ் *(Baskin-Robbins)* மற்றும் வெண்டிஸ் *(Wendy's)* போன்ற உணவகங்களும் உள்ளன. வாட்சன்ஸ் *(Watsons)* மற்றும் 7-லெவன் *(7-Eleven)* போன்ற பன்னாட்டு நிறுவனங்களும் தங்களின் வணிக மையங்களைக் கொண்டுள்ளன.

## மேற்கோள்கள்

## வெளி இனைப்புகள்

பகுப்பு:மலேசிய பேரங்காடிகள்
செரி பெர்தானா

**செரி பெர்தானா** (மலாய்; ஆங்கிலம்: *Seri Perdana*) என்பது புத்ராஜெயாகூட்டரசு பிரதேசத்தில் அமைந்துள்ள மலேசியப் பிரதமரின் அரசு மாளிகையாகும். செரி பெர்தானா மாளிகை, புத்ராஜெயா ஏரிக்கரையில் அமைந்துள்ளது. 

இந்த மாளிகை, தற்போது டத்தோ ஸ்ரீ அன்வார் இப்ராகிம் அவர்களின் அரசு இல்லமாக விளங்குகிறது.

## வரலாறு

இந்த மாளிகையின் கட்டுமானம் 1997-இல் தொடங்கி 1999-இல் நிறைவடைந்தது. இந்த மாளிகை பெர்தானா புத்ராவின் கட்டிடக் கலையைப் பகிர்ந்து கொள்கிறது. இந்த மாளிகையில் முதலில் வசித்தவர் மகாதீர் முகமது. அதைத் தொடர்ந்து அப்துல்லா அகமத் படாவி, நஜீப் ரசாக் வசித்தனர். 

நஜீப் ரசாக்கிற்கு அடுத்து மகாதீர் முகமது இரண்டு முறை வசித்துள்ளார். அவருக்கு அடுத்து  முகிதீன் யாசின், இசுமாயில் சப்ரி யாகோப் ஆகியோர் வசித்தனர். தற்போது, அன்வார் இப்ராகிம் அவர்களின் அரசு இல்லமாக உள்ளது.

## கட்டிடப் பகுதிகள்

* சிறப்பு விருந்தினர் மண்டபம்
* கூட்ட மன்றம்
* தொழுகைக் கூடம்
* விருந்து மண்டபம்
* பிரதமரின் பிரதான வசிப்பிடம்
* நிர்வாக அலுவலகம்
* பணியாளர்களின் குடியிருப்புகள்
* தெற்கு தோட்டம்
* வடக்கு தோட்டம்

## மேலும் காண்க

* புத்ராஜெயா
* புத்ராஜெயா ஏரி
* பெர்தானா புத்ரா

## மேற்கோள்கள்

## வெளி இணைப்புகள்
*

பகுப்பு:மலேசியக் கட்டிடங்கள்
பகுப்பு:மலேசிய அரசு
பகுப்பு:புத்ராஜெயா
கோபர்கோன்

**கோபர்கோன்** (*Kopargaon*), இந்தியாவின் மகாராட்டிரம் மாநிலத்தில் அகமதுநகர் மாவட்டத்தில் அமைந்த  நகராட்சியுடன் கூடிய நகரமாகும். இதனருகே 15 கிலோ மீட்டர் தொலைவில்  சீரடி சாய்பாபா கோயில் உள்ளது. கோபர்கோன் நகரத்தில் தொடருந்து நிலையம் உள்ளது.
## அமைவிடம்
கோபர்கோன் நகரம் அகமத்நகருக்கு  வடமேற்கே 98.6 கிலோ மீட்டர் தொலைவிலும்;   சீரடிக்கு  வடக்கே 14.4  கிலோ மீட்டர் தொலைவிலும், நாசிக் நகரத்திற்கு கிழக்கே 90 கிலோ மீட்டர் தொலைவிலும், புனேவுக்கு வடக்கில் 227.6  கிலோ மீட்டர் தொலைவிலும்,  மும்பைக்கு வடகிழக்கே 236 கிலோ மீட்டர் தொலைவிலும் உள்ளது.

## புவியியல்
 பாகையில், கடல் மட்டத்திலிருந்து  593&nbsp;மீட்டர் (2,117 அடி) உயரத்தில் அமைந்த கோபர்கோன் நகரத்தில் கோதாவரி ஆறு பாய்கிறது.

## மக்கள் தொகை பரம்பல்
26 வார்டுகளும், 13,211 வீடுகளும் கொண்ட கோபர்கோன் நகரத்தின், 2011ஆம் ஆண்டின் கணக்கெடுப்பின்படி, மக்கள் தொகை 65,273 ஆகும். இதில் ஆண்கள் 33,222  மற்றும் 32,051 உள்ளனர். பாலின விகிதம் 1000 ஆண்களுக்கு 965 பெண்கள் வீதம் உள்ளனர்.  6 வயதிற்குட்பட்ட குழந்தைகள் 12.01%  ஆக உள்ளனர். சராசரி எழுத்தறிவு   85.08% ஆக உள்ளது. இதன் மக்கள் தொகை பட்டியல் சாதியினரும் பட்டியல் பழங்குடியினரும்   முறையே 16.07 % மற்றும் 2.56 % ஆக உள்ளனர். இதன் மக்கள் தொகையில் இந்துக்கள் 74.89%, துருக்கர்கள் 19.19%, சமணர்கள் 2.88%, பௌத்தர்கள் 1.31%, சீக்கியர்கள் 0.82% மற்றும் பிறர் 1.00% ஆகவுள்ளனர்.
## மேற்கோள்கள்

பகுப்பு:அகமதுநகர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
சூர்யா சிங் பெசுரா

**சூர்யா சிங் பெசுரா** (*Surya Singh Besra*) இந்தியாவைச் சேர்ந்த ஓர் அரசியல்வாதியாவார். மாநிலக் கட்சியான அனைத்து சார்க்கண்ட் மாணவர்கள் சங்கம்  மற்றும் சார்க்கண்ட் மக்கள் கட்சி ஆகியவற்றின் நிறுவனர் செயலாளர் ஆக அறியப்படுவதால் முக்கிய அரசியல்வாதியாக கருதப்படுகிறார். சார்க்கண்டு தனி மாநிலத்திற்கான இயக்கத்தின் முக்கிய தலைவராகத் திகழ்ந்த இவர் 1990 ஆம் ஆண்டில் காட்சிலா தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பிரதிநிதித்துவப்படுத்தினார்.

## மேற்கோள்கள்

பகுப்பு:வாழும் மக்கள்
பகுப்பு:சார்க்கண்டு அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
இளசை மணியன்

**இளசை மணியன்** (இயற்பெயர்:*மு. இராமசுப்பிரமணியன்*) (பிறப்பு:1942-மறைவு:2020) இவர் எழுத்தாளர், பத்திரிக்கையாளர் மற்றும்  பாரதி ஆய்வாளர் ஆவார். இவர் பாரதி ஆய்வு, இலக்கியத் திறனாய்வு, வரலாற்று ஆய்வு, கதை, கவிதை, மொழிபெயர்ப்புகளைச் செய்துள்ளார். பாரதியார் பிறந்த எட்டயபுரத்தில் பிறந்த இவர்  பாரதி நினைவு இல்லத்தின் காப்பாளராக பணிபுரிந்து ஓய்வு பெற்றார். பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார். 
## படைப்புகள்
பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார். இவரது சில படைப்புகள்:
* பாரதி தரிசனம் ( 2 பாகங்கள்)
* பாரதியும் மத நல்லிணக்கமும்
* பாரதியும் சோசலிசமும் 
* பாரதியும் ரஷ்யப் புரட்சியும்
* பாரதியாரின் இந்தியா
* பென்ஷன் (சிறுகதைத் தொகுப்பு)
* எட்டயபுரம் வரலாறு

## மறைவு
இளசை மணியன் மூச்சுத் திணறல் காரணமாக திருநெல்வேலி மருத்துவமனையில் அனுமதிக்கப்பட்டு, சூலை 2020ஆம் ஆண்டில் காலமானார். 

## பாரதி நூற்றாண்டு நினைவு விருது
பாரதி ஆய்வாளர்களில் ஒருவரான இளசை மணியன் மறைவிற்குப் பின் டிசம்பர் 2021ல்  தமிழக அரசு, பாரதி ஆய்வாளர்கள் விருது 6 பேருக்கு வழங்கிது. 6 பேரில் இளசை மணியனும் ஒருவர். இவர் 2020ல் மறைந்து விட்டதால், இவரது குடும்பத்தினருக்கு  தமிழக அரசு மூன்று இலட்சம் ரூபாய் மற்றும் பாராட்டுச் சான்றிதழ் வழங்கி கௌரவித்தது.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:பாரதி ஆய்வாளர்கள்
பகுப்பு:1942 பிறப்புகள்
பகுப்பு:2020 இறப்புகள்
பகுப்பு:தூத்துக்குடி மாவட்ட மக்கள்
ஜெயந்த லால் இரத்தினசேகரா

பேராசிரியர் **ஜெயந்த லால் இரத்தினசேகரா** (*Jayantha Lal Ratnasekera*, பிறப்பு: 4 நவம்பர் 1962) இலங்கைக் கல்வியாளரும், கிழக்கு மாகாணத்தின் ஆளுநரும் ஆவார். இவர் இலங்கையின் ஊவா வெல்லச பல்கலைக்கழகத்தின் துணைவேந்தராக 2017 பெப்ரவரி முதல் நவம்பர் 2023 வரை பணியாற்றியுள்ளார்.

## தொடக்க வாழ்க்கை
இரத்தினசேகரா தனது தொடக்கக் கல்வியை கந்தளாய், அக்ரபோதி வித்தியாலயத்திலும், இடைநிலைக் கல்வியை கொழும்பு நாலந்தா கல்லூரியிலும் கற்றார். பின்னர் 1888 இல் மொஸ்கோ பத்திரிசு லுமும்பா பல்கலைக்கழகத்தில் வேதியியலில் முதுமாணிப் பட்டம் பெற்று, அதே பல்கலைக்கழகத்தில் 1993 இல் வேதியியலில் முனைவர் பட்டமும் பெற்றார்.

## கல்விப் பணி
ஜயந்த லால் 1996 இல் ரஜரட்டை பல்கலைக்கழகத்தில் மூத்த விரிவுரையாளராகச் சேர்ந்தார். 2018 இல் வேதியியலில் பேராசிரியரானார்.  1996 முதல் 1999 வரை பல்கலைக்கழகத்தின் பயன்பாட்டு அறிவியல் துறையின் தலைவராகவும் பின்னர் 1999 முதல் 2005 வரை பயன்பாட்டு அறிவியல் பீடத்தின் தலைவராகவும் பணியாற்றினார். 2017 இல் ஊவா வெல்லச பல்கலைக்கழகத்தின் உபவேந்தராக அன்றைய அரசுத் தலைவர் கோட்டாபய ராஜபக்சவினால் நியமிக்கப்பட்டார்.

புதுப்பிக்கத்தக்க எரிசக்தி மூலங்கள், சுற்றுச்சூழல் வேதியியல், கோட்பாட்டு வேதியியல், உயர் கல்வியில் தர உத்தரவாதம், அறிவியல் கல்வி ஆகியவற்றில் இவரது ஆய்வுகள் இருந்தன.  இரத்னசேகர பல பயிற்சி திட்டங்களிலும் பட்டறைகளிலும் ஒரு பயிற்சியாளராக இருந்துள்ளார். இவர் ஒரு சார்பிலா பத்திரிகையாளர், எழுத்தாளர், மொழிபெயர்ப்பாளர் என நன்கு அறியப்பட்டவர்.

## கிழக்கு மாகாண ஆளுநர்
ஜயந்த லால் ரத்னசேகர கிழக்கு மாகாணத்தின் 9-ஆவது ஆளுநராக அரசுத் தலைவர் அனுர குமார திசாநாயக்கவினால் 2024 செப்டம்பர் 25 அன்று நியமிக்கப்பட்டார்.

## மேற்கோள்கள்

## வெளி இணைப்புகள்
* Professor Jayantha Lal Ratnasekera was re-appointed as the Vice- Chancellor of Uva Wellassa University
* Pathikada, 19.08.2020 Asoka Dias interviews Prof. Jayantha Lal Ratnasekera, Vice Chancellor, UWU
* NALANDIANS’ TRIBUTE TO THE COMMANDER OF THE AIR FORCE

பகுப்பு:இலங்கை பௌத்தர்கள்
பகுப்பு:சிங்களவர்
பகுப்பு:இலங்கையின் கல்விமான்கள்
பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இலங்கையின் கிழக்கு மாகாண ஆளுநர்கள்
பகுப்பு:திருகோணமலை மாவட்ட நபர்கள்
மலேசிய மனிதவள அமைச்சர்

**மலேசிய மனிதவள அமைச்சர்** (ஆங்கிலம்: *Minister of Human Resources of Malaysia*; மலாய்: *Menteri Sumber Manusia Malaysia*) என்பவர் மலேசிய அரசாங்கத்தின் மனிதவள அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய மனிதவள அமைச்சர் நிர்வகிக்கும் மலேசிய மனிதவள அமைச்சு என்பது மலேசியாவின் மனிதவளத் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.

வேலைகளுக்கு விண்ணப்பம் செய்யும் மலேசியர்களுக்குப் பொருத்தமான வேலைகளைத் தேடி வழங்குவதில் முன்னணி வகிக்கும் இந்த அமைச்சு; தொழிற்சங்கங்கள் (*Trade Unions*), தொழில்துறை உறவுகள் (*Industrial Relations*), சமூக பாதுகாப்பு (*Social Security*) ஆகிய முக்கியமான பொறுப்புகளுக்கு முதலிடம் வழங்குகிறது.

## அமைப்பு

***மனிதவள அமைச்சர்**
***மனிதவள துணை அமைச்சர்**
****பொது செயலாளர்**
**பொதுச்செயலாளரின் அதிகாரத்தின் கீழ்
***சட்டப் பிரிவு (*Legal Advisor Office*)
***உள் தணிக்கை பிரிவு (*Internal Audit Division*)
***நிறுமத் தொடர்பு பிரிவு (*Corporate Communication Unit*)
***சிறப்புச் செயல்நிறைவு காட்டி பிரிவு (*Key Performance Indicator Unit*)
***ஒழுங்கமைவு பிரிவு (*Integrity Unit*)
****துணை பொதுச் செயலாளர்** (**கொள்கை மற்றும் பன்னாடு**)
***கொள்கைப் பிரிவு (*Policy Division*)
***தொழிலாளர் சந்தை தகவல் மற்றும் பகுப்பாய்வு நிறுவனம் (*Institute of Labour Market Information and Analysis*)
***பன்னாட்டுப் பிரிவு (*International Division*)
***தேசிய ஊதிய ஆலோசனை மன்றம் (*National Wages Consultative Council
***'துணைப் பொதுச் செயலாளர்** (**செயல்பாடுகள்**)
***வளர்ச்சி, நிதி மற்றும் மனித வளப் பிரிவு (''Development, Financial and Human Resources Division'')
***மேலாண்மை சேவைகள் பிரிவு (''Management Services Division'')
***கணக்கு பிரிவு (''Account Division'')
***தகவல் மேலாண்மை பிரிவு (''Information Management Division'')
***ஆய்நர் மற்றும் அமலாக்கப் பிரிவு (''Inspectorate and Enforcement Division'')

==அமைச்சர்களின் பட்டியல்==
===மனிதவள அமைச்சர்கள்===
மலேசிய மனிதவள அமைச்சர்களாகப் பின்வரும் நபர்கள் பணியாற்றி உள்ளனர்.<br /> 
**அரசியல் கட்சிகள்:''' 

## மேலும் காண்க
* மலேசிய மனிதவள அமைச்சு
* எஸ். ஏ. கணபதி
* வி. டேவிட்
* ஐரீன் பெர்னாண்டஸ்

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
முனம்பம்

thumb| முனம்பம் கடற்கரை
**முனம்பம் (''Munambam'')**  என்பது இந்தியாவின் கேரளம் மாநிலத்தின் கொச்சியின் புறநகர்ப் பகுதியாகும். இது வைப்பீன் தீவின் வடக்கு முனையில் உள்ளது. மேற்கில் அரபிக் கடல், கிழக்கில் பெரியாறு மற்றும் வடக்கே அரபிக்கடலுடன் பெரியாறு கலக்கும் முகத்துவாரம் ஆகியவற்றால் சூழப்பட்டுள்ளது. இப்பகுதி மக்களின் முதன்மைத் தொழில் மீன்பிடித்தல் ஆகும்.

முனம்பம் பகுதியில் முக்கிய மீன்பிடி துறைமுகம் இருப்பதால்  எர்ணாகுளம் மற்றும் திருச்சூர் மாவட்டங்களில் இப்பகுதி பிரபலமானதாக அறியப்படுகிறது.கேரள மாநிலத்தின் முக்கிய நதியான பெரியாற்றின் முகத்துவாரமும் முனம்பம் முசிரிசு கடற்கரையில் இருந்து பார்க்கக்கூடிய தூரத்தில் அமைந்துள்ளது.

## மேற்கோள்கள்

## வெளி இணைப்புகள்

* முனம்பம்கடற்கரை இணையதளம்
பகுப்பு:கேரளக் கடற்கரைகள்
மஞ்சுமலா

**மஞ்சுமலா** (*Manjumala*) இந்தியாவின் தென்மேற்கு மாநிலமான கேரளாவின் இடுக்கி மாவட்டத்தில் அமைந்துள்ள ஒரு கிராமம் ஆகும். இது தாலுகா தலைநகரான பீர்மேட்டிலிருந்து 20 கி.மீ தொலைவில் அமைந்துள்ளது. மேற்கு தொடர்ச்சி மலையில் அமைந்துள்ள இக்கிராமம் அடர்ந்த வனப்பகுதியில் அமைந்துள்ளது.

## மக்கள்தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின்படி, மஞ்சுமலா கிராமத்தின் மக்கள் தொகை 22,629 ஆகும். இதில் 11,383 ஆண்கள் மற்றும் 11,246 பெண்கள் உள்ளனர்.

## மேற்கோள்கள்

பகுப்பு:Coordinates on Wikidata
பகுப்பு:இடுக்கி மாவட்டத்தில் உள்ள ஊர்களும் நகரங்களும்
மைசூர் நகர்புற மேம்பாட்டுக் குழுமம்

**மைசூர் நகர்புற மேம்பாட்டு குழுமம்** (*Mysore *'Urban Development Authority*  (சுருக்கமாக:*MUDA''),  இந்தியாவின் கர்நாடகம் மாநிலத்தின் மைசூர் நகர்புற கட்டமைப்பு வளர்ச்சிக்கான நிறுவனம் ஆகும்.கர்நாடக அரசு 16 மே 1988 அன்று இந்நிறுவனத்தை நிறுவியது. 

மைசூர் நகர்புற மேம்பாட்டு நிறுவனம், மைசூர் நகரத்துடன் ஹூட்டஹள்ளி, சிறீராமபுரா, போகாடி, கடக்கோலா, ரமணஹள்ளி மற்றும் சில புறநகர் பகுதிகளைக் கொண்டு,  1,060,120 மக்கள் தொகையுடன்,  286 சதுர கிலோ மீட்டர் பரப்பளவு   அளவிற்கு விரிவாக்கம் செய்தது.மைசூர்-நஞ்சன்கூடு பெருநகரத்தை 509 சதுர கிலோ மீட்டர் பரப்பளவு அளவில், 2031ஆம் ஆண்டிற்குள் விரிவாக்கம் செய்ய திட்டமிடப்பட்டுள்ளது 
## வளர்ச்சித் திட்டங்கள்
மைசூர் நகர்புற மேம்பாட்டு நிறுவனம் (MUDA) பெருநகர மைசூர் கட்டமைப்பிற்கு கீழ் கண்ட திட்டங்களை செயல்படுத்த உள்ளது.

* வெளிப்புற சுற்றுச் சாலை 
* ஹிங்கல் பறக்கும் பாலம்
* விஜயநகர் 
* ஜெ பி நகர்
* தேவனூர்  மனைத் திட்டம்
* சத்ஹள்ளி மனைத் திட்டம் 
* கியாத்மாரன ஹள்ளி மனைத் திட்டம்
* ஆர். டி. நகர்
## துறைகள்
மைசூர் நகர்புற மேம்பாட்டு நிறுவனத்திற்கு கீழ் கண்ட அரசுத் துறைகள் செயலாற்றுகிறது.
*   நிலம் கையகப்படுத்தும் துறை 
*  நகர திட்டமிடல் துறை 
*   பொறியல் துறை 
*   மனை ஒதுக்கீடு & பொது நிர்வாகத் துறை 
*  நிதித் துறை  
*   சட்டத் துறை 
* மக்கள் தொடர்புத் துறை 

## மைசூர் நகர்ப்புற ஒருங்கிணைப்பு மற்றும் பெருநகரப் பகுதி
மைசூர் பெருநகரப் பகுதியில் மைசூர், நஞ்சன்கூடு மற்றும் மைசூர் மாவட்டத்தின் நஞ்சன்கூடு தாலுகா பகுதிகள் மற்றும் மண்டியா மாவட்டத்தின் சிறீரங்கப்பட்டினம் தாலுகாவின் பகுதிகள் ஒருங்கிணைக்கப்பட உள்ளது. 

2031ஆம் ஆண்டிற்குள் மைசூர் நகர்புற மேம்பாட்டு பகுதி 509 சதுர கிலோ மீட்டர் பரப்பளவும்; 1,696,577 மக்கள் தொகையும் கொண்டிருக்கும்.

## படக்காட்சிகள்

File:Mysore ring road 1.jpg
File:St.Josephs School, Vijayanagar, Mysore.jpg
File:YMCA, Vijayanagar, Mysore.jpg
File:Aishwarya Junction, Vijayanagar.jpg

## இதனையும் காண்க
* மூடா மனை ஒதுக்கீடு ஊழல் வழக்கு

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:கர்நாடக பொருளாதாரம்
பகுப்பு:மைசூர்
புத்ரா சதுக்கம்

**புத்ரா சதுக்கம்** அல்லது **புத்ராஜெயா சதுக்கம்** (மலாய்; *Dataran Putra*; ஆங்கிலம்: *Putra Square*) என்பது புத்ராஜெயா கூட்டரசு பிரதேசத்தின் வளாகம் 1-இல் *(Precinct 1)* அமைந்துள்ள மாநகரச் சதுக்கம் ஆகும். மலேசிய விடுதலை நாள் அணிவகுப்பு போன்ற விழாக்களுக்கு இந்தச் சதுக்கம் பயன்படுத்தப்படுகிறது.

300 மீட்டர் வட்ட வடிவத்தில் அமைக்கப்பட்ட புத்ரா சதுக்கம் பெர்தானா புத்ரா *(Perdana Putra),* புத்ரா பள்ளிவாசல் *(Putra Mosque),* புத்ரா பாலம் *(Putra Bridge)* மற்றும் புரோமனேட் பல்கடை அங்காடி *(Promenade Shopping Mall)* ஆகியவற்றால் சூழப்பட்டுள்ளது.

## பொது

புத்ரா சதுக்கத்தின் மையத்தில் உள்ள உயரமான கொடிக் கம்பத்தில் மலேசியாவின் தேசியக் கொடி; மற்றும் மலேசிய மாநிலங்களின் கொடிகளால் சூழப்பட்டுள்ளது. மேலும், மையத்தில் ஓர் அழகிய நீரூற்று உள்ளது.

புத்ரா சதுக்கத்தின் வடக்கில், பெர்தானா புத்ரா, மலேசியப் பிரதமர் துறைக் கட்டிடம்; மற்றும் கிழக்கில் புத்ரா பள்ளிவாசல் ஆகியவற்றின் அழகிய காட்சிகளைக் காணலாம்.

## அமைப்பு

இந்தச் சதுக்கத்தின் வெளிப் பகுதிகள் பாரசீகப் பூங்காக்களால் *(Charbagh)* சூழப்பட்டுள்ளன. பாரசீகப் பூங்காக்களின் உள்ளே பாதைகள், நீர் வழித்தடங்கள், மலர்ப் படுகைகள் மற்றும் சிறுசிறு மரங்களின் அணிவகுப்புகள் உள்ளன.

சதுக்கத்தின் வடிவமைப்பு 11 பகுதிகளாகப் பிரிக்கப்பட்டுள்ளது. 11 புள்ளிகள் கொண்ட நட்சத்திரங்களின் வடிவம்; ஆகத்து 1957-இல் நாடு விடுதலை பெற்றபோது இருந்த மலாயாவின் 11 மாநிலங்களைக் குறிக்கிறது. 

### 13 புள்ளிகள்

அதே வேளையில் உள்பகுதியில் 13 புள்ளிகள் கொண்ட நட்சத்திர வடிவங்கள் உள்ளன. அவை மலேசியாவின் 13 மாநிலங்களைக் குறிக்கின்றன. 14-ஆவது புள்ளி புதிதாக சேர்க்கப்பட்ட கூட்டரசு பிரதேசத்தைக் குறிக்கின்றது. 

இந்தச் சதுக்கம் புத்ராஜெயாவிற்கு வருபவர்களின் பிரபலமான பகுதியாக விளங்குகிறது. மேலும், வெளிநாட்டுச் சுற்றுப் பயணிகள் இடையே ஒரு சுற்றுலா ஈர்ப்பிடமாகவும் பெயர் பெற்றுள்ளது.

## காட்சியகம்

Prime Minister's office, Putrajaya.JPG|புத்ரா சதுக்கத்தில் இருந்து பிரதமர் அலுவலகம்.
At Putra Square.jpg| புத்ராஜெயா வரவேற்பு எழுத்து வடிவம்
Putra Square Flags Putrajaya.jpg|புத்ரா சதுக்கத்தில் தேசிய; மாநிலக் கொடிகள்.
Dataran Putra Square dan Masjid Putra.jpg|புத்ராஜெயா பள்ளிவாசல்
Dataran Putra Signboard.jpg| சதுக்கத்தின் ஒரு பகுதி


## மேலும் காண்க

* மலேசிய மெர்டேக்கா சதுக்கம், கோலாலம்பூர்

## மேற்கோள்கள்

## வெளி இணைப்புகள்

பகுப்பு:மலேசியக் கட்டிடங்கள்
பகுப்பு:புத்ராஜெயா
மூடா வீட்டு மனைகள் ஒதுக்கீடு ஊழல் வழக்கு

மைசூர் நகர்புற மேம்பாட்டு குழுமத்தை சுருக்கமாக **மூடா** என்பர். இக்குழுமத்தின் வீட்டு மனைகள் ஒதுக்கீடு செய்ததில் நடப்பு கர்நாடக அரசு முதலமைச்சர்  சித்தராமையா ஊழல் செய்ததாக 27 செப்டம்பர் 2024 அன்று மைசூர் லோகாயுக்தா காவல் துறை மைசூர் சிறப்பு நீதிமன்றத்தில் முதல் தகவல் அறிக்கை பதிவு செய்தது..

## பின்னணி
மைசூர் பெருநகர வளர்ச்சித் திட்டத்திற்கு, மைசூர் நகர்புற மேம்பாட்டு குழுமத்திற்கு, 2010ல் முதல்வர் சித்தராமய்யா குடும்பத்தினர் 3.2 ஏக்கர் நிலம் வழங்கியதற்கு ஈடாக, மைசூர் பெருநகர வளர்ச்சி குழுமத்திடமிருந்து 14 வீட்டு மனைகள் பெற்றதாக ஊழல் குற்றச்சாட்டு எழுந்தது. சித்தராமய்யா குடும்பத்தினர் ஒப்படைத்த நிலங்களின் மதிப்பை விட, ஈடாகப் பெற்ற வீட்டு மனைகளின் மதிப்பு மிகக் கூடுதலாக, கோடிக் கணக்கில் இருந்தது.

மூடா வீட்டு மனை முறைகேடு தொடர்பாக ஆகஸ்டு 2024ல் சமூக ஆர்வலர்கள் டி.ஜே.ஆபிரகாம், பிரதீப் குமார் மற்றும் சிநேகமாயி கிருஷ்ணா ஆகியோர் கர்நாடகா ஆளுநர் தாவர்சந்த் கெலாட்டை சந்தித்து, முதல்வர் சித்தராமய்யா மனைவிக்கு  மூடா குழுமம் 14 வீட்டு மனைகள் ஒதுக்கியதில் ரூபாய் 45 கோடி இழப்பு ஏற்பட்டதாக புகார் மனு வழங்கினர்.

இதனை அடுத்து ஆளுநர் தவார் சந்த் கெலாட், முதல்வர் சித்தராமையா மீது ஊழல் வழக்குப்பதிவு செய்து விசாரணை நடத்த அனுமதி வழங்கினார்.

மைசூர் பெருநகர வளர்ச்சி குழுமத்திடமிருந்து முதல்வர் சித்தராமய்யா குடும்பததினர் முறைகேடாக 14  மனைகள் ஒதுக்கீடு பெற்ற குற்றச்சாட்டை  வழக்கு பதிந்து மக்கள் பிரதிநிதிகளுக்கான சிறப்பு நீதிமன்றம் விசாரிக்க மாநில ஆளுநர் 17 ஆகஸ்டு 2024 அன்று ஆணையிட்டார். இதனை எதிர்த்த சித்தராமையாவின் முறையீடு மனுவை கர்நாடக உயர் நீதிமன்றம் தள்ளுபடி செய்ததுடன், இந்த ஊழல் வழக்கு குறித்து லோகாயுக்தா  விசாரிக்கலாம் எனத்தீர்ப்பு  வழங்கியது.இதனை அடுத்து 27 செப்டம்பர் 2024 அன்று லோகாயுக்தா காவல் துறை இந்த ஊழல் வழக்கு குறித்து முதல்வர் சித்தராமையா, அவரின் மனைவி பி.எம். பார்வதி, மனைவியின் சகோதரர் மல்லிகார்சூன சாமி ஆகியோர் மீது காவல் துறை வழக்குப்பதிவு செய்து. முதல் தகவல் அறிக்கை பதிவு செய்தனர்.

### கர்நாடக உயர் நீதிமன்றம் விசாரிக்க மனு
28 செப்டம்பர் 2024 அன்று சமூக ஆர்வலர் சினேகமயி கிருஷ்ணா என்பவர்  மூடா வீட்டு மனை ஊழல் தொடர்பான புகாரை நடுவண் புலனாய்வுச் செயலகம் விசாரிக்க வேண்டும் என கர்நாடக உயர் நீதிமன்றத்தில் மனு தாக்கல் செய்துள்ளார்.

## அமலாக்கத்துறை வழக்கு
மைசூரு நிலமுறைகேடு வழக்கில் அமலாக்க இயக்குநரகத்தினர் 30 செப்டம்பர் 2024 அன்று 2002 பணமோசடி தடுப்பு சட்டத்தின் கீழ்  முதல்வர் சித்தராமையா மீது வழக்கு பதிவு செய்துள்ளது.இந்நிலையில் முதல்வர் சித்தராமய்யாவின் மனைவி பார்வதி, தனக்கு ஒதுக்கப்பட்ட 14 வீட்டு மனைகளை மைசூர் நகரம் மேம்பாட்டு குழுமத்திடம் ஒப்படைக்க கடிதம் எழுதினார். இதனை அக்குழுமம் ஏற்றுள்ளது.
### சொத்துக்கள் பறிமுதல்
இவ்வழக்கில் குற்றம் சாற்றப்பட்டவர்களின் ரூபாய் 300 கோடி மதிப்புள்ள சொத்துக்களை அமலாக்க இயக்குநரகத்தினர் கைப்பற்றி முடக்கி வைத்துள்ளனர்.

## லோகாயுக்தா விசாரணை
லோகாயுக்தா விசாரணையில் இவ்வழக்கில் சித்தராமயா குற்றமற்றவர் என விடுவிக்கப்பட்டார். இதனை எதிர்த்து மக்கள் பிரதிநிதிகளுக்கான சிறப்பு  நீதிமன்றத்தில் அமலாக்கத்துறை 3 ஏப்ரல் 2025 அன்று மேல்முறையீடு செய்துள்ளது. 
## மேற்கோள்கள்

 

பகுப்பு:இந்தியாவில் ஊழல்
சுரு மக்களவைத் தொகுதி

**சுரு மக்களவைத் தொகுதி** (*Churu Lok Sabha constituency*) என்பது இந்தியாவின் இராசத்தான் மாநிலத்தில் உள்ள இந்திய நாடாளுமன்றத்தின் 25 மக்களவைத் தொகுதிகளில் ஒன்றாகும்.

## சட்டசபைத் தொகுதிகள்
தற்போது, சுரு மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

## பாராளுமன்ற உறுப்பினர்கள்

## தேர்தல் முடிவுகள்

### 2024

## மேலும் பார்க்கவும்

* சுரு மாவட்டம்
* மக்களவைத் தொகுதிகளின் பட்டியல்

## மேற்கோள்கள்

## வெளி இணைப்புகள்

* சுரு லோக்சபா தொகுதி தேர்தல் 2019 முடிவுகள்

பகுப்பு:இராசத்தான் மக்களவைத் தொகுதிகள்
சிறந்த ஒளிப்பதிவாளருக்கான தமிழக அரசின் திரைப்பட விருது

**சிறந்த ஒளிப்பதிவாளருக்கான தமிழ்நாடு அரசு திரைப்பட விருது** (*Tamil Nadu State Film Award for Best Cinematographer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.

## பட்டியல்

## மேலும் காண்க

* தமிழகத் திரைப்படத்துறை
* இந்தியத் திரைப்படத்துறை

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்